### 6.      Beslutning vedrørende løsning af trafiksikkerhedsudfordringer i krydset ved [adresse]. [adresse] og [adresse]

**Åbent**

Sagsnr.: 326-2017-18953       J.nr.: 05.13.00           Dokumentnr.:
326-2018-100179

**Sagstype**

Beslutning.

**Resume og sagens baggrund**

Teknik- og Miljøudvalget besluttede den 7. september 2017 at
etablere en mini-rundkørsel i krydset ved [adresse]. [adresse] og [adresse].
Det har efterfølgende vist sig, at der var en rådgiverfejl i det skitserede
projekt, og at der ikke umiddelbart er plads til rundkørslen. Administrationen
har derfor efterfølgende i forbindelse med forslag til prioritering af
anlægsbudgettet til trafiksikkerhedsindsatsen foreslået et signalanlæg i
krydset.

I forbindelse med drøftelserne af prioriteringen af
trafiksikkerhedsindsatsen i 2018 ønskede Teknik- og Miljøudvalget på mødet den
5. april 2018, at der blev undersøgt andre løsninger, hvor de bløde trafikanter
ville blive tilgodeset.

**Indstillinger**

Chefen for Vej, Ejendom og Affalds indstiller, at udvalget
træffer beslutning om løsning i relation til de trafikale udfordringer i
krydset ved [adresse]. [adresse] og [adresse].

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget drøftede den 5. april 2018
prioriteringen af trafiksikkerhedsindsatsen i 2018**.** Udvalget ønskede
blandt andet, at det skulle undersøges, om der er alternative løsninger til
projekt 182 (krydset ved [adresse]. [adresse] og [adresse]), hvor de bløde
trafikanter tilgodeses.

I det følgende gives en kort beskrivelse af krydsets problematik
og mulige løsninger. I Bilag 1 er projektforslag 1-6 stillet skematisk op over
for hinanden.

Problematik i krydset:

Krydset var oprindeligt udformet som et traditionelt T-kryds
med [adresse] som sekundærvej og vigelinie (hajtænder). Krydset blev for få
år siden ombygget til ”knækket prioritet” med den vestlige gren af [adresse].
Mimi Gregersen som sekundærvej. Dette er formentligt sket for at prioritere
fremkommeligheden for de primære trafikstrømme, der er fra øst mod nord og nord
mod øst. Krydset befærdes af sættevogne i et vist omfang.

Den knækkede prioritet giver en god fremkommelighed for de
primære strømme (øst-nord og nord-øst). Det giver imidlertid en reduceret
fremkommelighed for køretøjer til og fra vest (centrum) og for cyklister fra
vest mod nord samt fodgængere på tværs af [adresse]. Et ”venstresvingende”
køretøj, der skal lige ud ad [adresse]. [adresse] fra øst mod vest er en ”prop i
hullet” for bagfra kommende køretøjer, da der ikke er etableret et vigeareal
(svingspor eller lignende). Desuden er det konstateret, at ligeud kørende
cyklister fra øst mod vest i mange tilfælde ikke respekterer deres vigepligt
for højresvingene køretøjer mod nord med meget risikobetonede fremkørsler til
følge. Desuden er det konstateret, at cykelbanen rundt om det NØ-hjørne er
slidt af højresvingene køretøjer, og sættevogne har behov for at inddrage
cykelbanen på dette sted.

Tidligere foreslåede løsninger:

Der er tidligere foreslået minirundkørsel og signalanlæg.

Projektforslag 1 - Minirundkørsel:

Alf Henriksen med overkørbar midterø skulle som
udgangspunkt give en sikker trafikafvikling, men kontrolberegninger har vist,
at der ved sådan en løsning ikke er plads til sættevogne på det pågældende
sted, og der skal etableres større overkørselsarealer på især [adresse].

Projektforslag 2 - Signalanlæg:

Et signalreguleret kryds med separat ligeud spor og
højresvingsspor fra øst. Både trafiksikkerheden og fremkommeligheden forbedres
– også for fodgængere og cyklister. Løsningen kræver kørebane-udvidelse,
signalanlæg og tilpasset vejbelysning.

Administrationen anbefaler fortsat signalanlæg som skitseret
under projektforslag 2.

Alternative løsninger:

Som alternativ til de tidligere foreslåede løsninger kunne
følgende påtænkes:

Projektforslag 3 - Traditionel vigepligt:

Krydset kan ændres tilbage til et traditionelt
vigepligtsreguleret T-kryds. Fremkommeligheden reduceres fra nord. Cyklisternes
sikkerhed ved ligeudkørsel mod øst forbedres, idet bilisterne pålægges
vigepligten – der er dog altid en risiko for, at cyklisterne overses – især af

store køretøjer (blind vinkel, forkert indstillede spejle
osv.).

Projektforslag 4 - Optimering af eksisterende forhold:

Krydset kan principielt fastholdes med knækket prioritet,
idet sikkerheden for cyklister mod vest øges. Det kan ske ved (under
hensyntagen til arealbehovet for sættevogne) at sætte en kantsten og etablere
en cykelsti i stedet for den nuværende cykelbane ved det NØ-hjørne. Cykelstien
skal påbegyndes i nogen afstand før krydset (i østlig retning), og som følge af
sættevognenes arealbehov skal der inddrages noget af det brede fortov på
hjørnet.

Cyklister fra øst mod vest kan således ikke længere bare
fortsætte ligeud men

skal ved rampen gøre holdt og orientere sig (fortsat
reduceret fremkommelighed for disse). Trafiksikkerheden for disse cyklister
øges. Cykelfeltet på tværs af vestlige vejgren bør markeres tydeligere – evt.
med blåt cykelfelt.

Projektforslag 5 - Cykelforbud ad [adresse]. [adresse], vest:

Der kan etableres et forbud mod cykling ad [adresse]. [adresse]
fra krydset og mod vest, hvorved den farlige situation med ligeud kørende
cyklister på tværs af [adresse] ikke eksisterer (hvis cyklisterne
respekterer forbuddet). Forbuddet mod cykling mod vest kan ske med en forbudstavle
eller en generel ensretning af trafikken mod øst (ind i krydset). Dette vil dog
medføre nogle trafikale konsekvenser, der bør vurderes nærmere.

Projektforslag 6 - Signalanlæg uden højresvingsspor:

Et alternativ kan også være en traditionel signalregulering
uden etablering af separat højresvingsspor. Herved reduceres kørebaneudvidelsen
og projektets anlægspris reduceres. Men der vil ikke kunne afvikles køretøjer
fra [adresse] samtidig med højresvingende køretøjer fra øst med mindre
ligeud kørsel herfra forbydes! Det vil være muligt at etablere fodgængerfelter
og cyklisterne kan gives egne konfliktfrie grøntider – hvilket dog medfører
ventetid.

**Økonomiske konsekvenser**

Udgiften til projektet kan finansieres inden for
anlægsbeløbet til trafiksikkerhed i 2018. Det dyreste løsningsforslag vil ligge
på cirka 1,0 mio. kr.

**Bilag**

|  |  |
| --- | --- |
| Bilag 1 - Projektforslag - Krydset ved [adresse] og [adresse] | 326-2018-104925 |